Kuntatyöntekijät - KVTES 2018-2019 - koulutuspäivän työaika
koulutuspäivän työaika
Työvuorolistassa on työaika koulutuspäivälle merkitty klo 8-16. Koulutus on toimipisteestä n. 100 km päässä toisella paikkakunnalla ja matkaan menee yhteensä n. 3 h koulutuspäivän lisäksi. Koulutus loppui klo 15.30. Työnantaja muutti työvuorolistaan koulutuspäivän työajaksi klo 8-15.30. Onko näin vai kuuluuko työajan olla klo 8-16, kuten alkuperäisessä suunnitelmassa oli?
Kysymyksen lähetti Sinikka Tolvanen	aihealueelle Työaika	6 vuotta sitten
Mikäli koulutus on sellainen mihin olet omasta aloitteestasi hakeutunut, ei työmatka ole työaikaa. Mikäli koulutukseen osallistuminen on pakollista työtehtäviesi hoitamisen kannalta ja se on työnantajan määräämää, etkä voi kieltäytyä osallistumasta koulutukseen on työmatkakin työaikaa. Työnantaja voi muuttaa koulutuspäivän pituudeksi sen todellisen keston.
Kvtes.fi
Hei, mikä on koulutuspäivän pituus lyhennetyllä työajalla? Teen sopimusten mukaista 30h / viikko työaikaa 6h/ päivä. Työnantaja merkitsee koulutuspäivän kuuden tunnin mittaiseksi, vaikka koulutuspäivä todellisuudessa olisi 8.30 - 16.00. Koulutus on työtehtävien kannalta olennaista ja työnantajan kanssa sovittu.